Case ID: 1108347
Sentence 0: İddia ərizəsi onunla əsaslandırılmışdır ki, İddiaçı mülkiyyətində olan və Abşeron rayon, Xırdalan şəhəri, Sənaye zonasında yerləşən daşınmaz əmlaka dair onunla Cavabdeh MMC arasında xx xxxx 2014-cü il tarixdə bağlanılmış icarə müqaviləsinə əsasən, cavabdeh MMC ona xx xxxx 2014-cü il tarixdən başlayaraq, 10 (on) il müddət ərzində, yəni xx xxxx 2024-cü il tarixə qədər hər ay 5.000 manat məbləğində icarə haqqını ödəməli; bununla yanaşı həmin icarə müqaviləsinin şərtlərinə görə Cavabdeh MMC üzərinə öz vəsaiti hesabına aşağıdakı tikinti-təmir işlərin yerinə yetirilməsi barədə öhdəliklər götürmüşdür: a) 440 kv m ofis binasını və 1.000 kv m təmir sahəsini müvafiq standartlara uyğun olaraq təmir etmək; b) boş torpaq sahəsinin 6.000 kv m hissəsində beynəlxalq tələblərinə cavab verən avtomobil dayanacağı tikmək; c) təmir sahəsinə və avtodayanacağa gedən yolları: 5.000 kv m sahəni asfalt örtüklə örtmək və s. Müqavilə əsasında Cavabdeh MMC iddiaçıya məxsus obyektdə təmir-tikinti və abadlaşdırma işləri aparmağa başlamış, həmin işlərə dair ayrı-ayrı vaxtlarda tərtib olunmuş aktları iddiaçı Cavabdeh MMC-nin rəhbərliyinə inanaraq imzalamışdır.